Иван Пейчев
Във равната…

chitanka.info

Във равната

нощ,

на равното черно

поле ще те срещна

и ще тръгнем

без път.

Векове чужденците

пътуват така.

Във равната нощ,

в равнината,

безропотно черна

ще се срещнем

за пръв

и за последен път

ще се срещнем

и ще тръгнем на път,

както винаги

чужденците

са тръгвали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.